থাই লিপি
থাই লিপি (থাই: อักษรไทย; </noinclude>আরটিজিএস: আকসন থাই) হলো একটি আবুগিদা লিখনপদ্ধতি যা থাই, দক্ষিণ থাই এবং থাইল্যান্ডে প্রচলিত আরও অনেক ভাষা লিখতে ব্যবহৃত হয়। থাই বর্ণমালায় নিজস্ব (থাই লিখতে ব্যবহৃত লিপি) ৪৪টি ব্যঞ্জনবর্ণ (থাই: พยัญชนะ, ফায়াঞ্চন), ১৫টি স্বরবর্ণ (থাই: สระ, সর) রয়েছে যেগুলোর কমপক্ষে ২৮টি স্বররূপ এবং চারটি স্বর ডায়াক্রিটিক (থাই: วรรณยุกต์ or วรรณยุต, ওয়ানয়িউক বাওয়ানয়িউত) রয়েছে। যদিও সাধারণত "থাই বর্ণমালা" হিসাবে পরিচিত, তবে লিপিটি প্রকৃতপক্ষে বর্ণমালা নয় বরং একটি আবুগিদা, একটি লিখনপদ্ধতি যেখানে সম্পূর্ণ অক্ষরগুলো স্বরবর্ণের জন্য ডায়াক্রিটিকাল চিহ্নযুক্ত ব্যঞ্জনবর্ণকে উপস্থাপন করে; একটি স্বর ডায়াক্রিটিকের অনুপস্থিতি একটি প্রচ্ছন্ন 'এ' বা 'ও' ধ্বনির জানান দেয় যা কিছুটা বাংলার মতো অর্থাৎ কোনো করচিহ্ন না থাকলে সেখানে অ-ধ্বনি, ও-ধ্বনি ধরা হয়। ব্যঞ্জনবর্ণগুলি বাম থেকে ডানে অনুভূমিকভাবে লেখা হয়, উপরে, নিচে, বামে, বা অনুরূপ ব্যঞ্জনবর্ণের ডানদিকে বা অবস্থানের সংমিশ্রণে স্বরচিহ্নগুলি সাজানো হয়। থাই ভাষায় থাই সংখ্যার নিজস্ব সেট রয়েছে যা হিন্দু-আরবি সংখ্যা পদ্ধতির (থাই: เลขไทย, লেক থাই) উপর ভিত্তি করে তৈরি করা হয়েছে, তবে মূলত সরকারী নথি এবং সামরিক যানবাহনের লাইসেন্স প্লেট ব্যতীত বাকি ক্ষেত্রে স্ট্যান্ডার্ড পশ্চিমা হিন্দু-আরবি সংখ্যা (থাই: เลขฮินดูอารบิก, লেক হিন্দু আরবি) ব্যবহৃত হয়।